TOP บวกกว่า 3% โบรกฯคาดกำไร Q2 ยังแกร่งแม้ขาดทุนสต๊อกน้ำมัน
TOP บวกกว่า 3% โบรกฯคาดกำไร Q2/60 ยังแกร่งแม้ขาดทุนสต๊อกน้ำมัน ปิดตลาดภาคเช้าอยู่ที่ 77.75 บาท. บวก 2.50บาท หรือ 3.32% สูงสุดที่ 78.25 บาท ต่ำสุดที่ 75.50 บาท มูลค่าซื้อขายที่ 325.16 ล้านบาท
5 ก.ค. 2560

ผู้สื่อข่าวรายงานว่า ราคาหุ้นบริษัท ไทยออยล์ จำกัด (มหาชน) หรือ TOP ปิดตลาดภาคเช้าอยู่ที่ 77.75 บาท บวก 2.50บาท หรือ 3.32% สูงสุดที่ 78.25 บาท ต่ำสุดที่ 75.50 บาท มูลค่าซื้อขายที่ 325.16 ล้านบาท ขณะที่ดัชนีตลาดหุ้นไทยโดยรวมบวก 0.21%

ด้านนักวิเคราะห์ บล.ไอร่า แนะนำ “ซื้อ” TOP ราคาเป้าหมาย 96 บาท/หุ้น คาดการดำเนินงานไตรมาส 2/60 จะยังคงแข็งแกร่ง มีกำไรสุทธิ 5,199 ล้านบาท จากส่วนต่างการกลั่นที่ยังคงอยู่ในระดับสูงในช่วงไตรมาส 2/60 โดยเฉพาะค่าการกลั่นของน้ำมันเบนซินและดีเซล และคาดจะมีกำไรจากอัตราแลกเปลี่ยนจำนวนประมาณ 300-400 ล้านบาท และขาดทุนจากสต็อกน้ำมันจำนวนประมาณ 1,200-1,500 ล้านบาท ในขณะที่ธุรกิจปิโตรเคมีผลการดำเนินงานอ่อนตัวลง
ขณะที่ คาดผลการดำเนินงานในปี 60 ยังคงโดดเด่น ในขณะที่จะมีกำไรจากโรงไฟฟ้า SPP และโครงการ LAB เข้ามาเสริม เราคาดผลตอบแทนจากเงินปันผลที่ 5.5% แนะนำ “ซื้อ” ราคาเป้าหมายปี ’60 เท่ากับ 96.00 บาท (P/E 10 เท่า)